text: Arrivas nye tog er fine 
  03 juli 2012 kl. 07.19
  Vestbanens forkæmper er glad for de nye tog på Vestbanen, som blev indsat for første gang i lørdags.  
  
  Førtidspensionisten fra Lunde, Martine Roldsgaard, der i tre år kæmpede for Vestbanens overlevelse, er en meget glad kvinde. 
  - Det er skønt, at folk nu kan blive boende herude i området, og at vi også har fået en togforbindelse til og fra resten af Danmark, siger hun. 
   
  
  Ud på et sidespor 
  Sydtrafik, Arriva og Vestbanen A/S fejrede indsættelsen af nye tog på Vestbanen. Nu køres der kun med nye LINT-tog efter de gamle Y-tog er blevet kørt ud på et sidespor. Den gamle "Nebelgris" er allerede blevet smykket med graffiti.
  
  Fantastiske 
  TV SYD har prøvekørt sammen med Martine Roldsgaard de nye tog. Og til forskel fra DSB, så er de leveret til tiden, kan både køre og bremse og påregnes at kunne fortsætte medc det. Med andre ord er Vestbanen på rette spor med de nye tog.
  - De er fantastiske, siger hun.
  
  Ny køreplan 
  Samtidig med indsættelsen af de nye tog har Vestbanen fået ny køreplan, og på alle ugens dage vil de fleste tog fortsætte fra Varde til Esbjerg. Det skaber nye og bedre forbindelser mellem Vestbanens opland og Esbjerg.
  